
МИНИСТЕРСТВО НА ОБРАЗОВАНИЕТО И НАУКАТА



***1113 София, бул. "Цариградско шосе" №125, бл. 5, ет. IV,***

*Началник: (02)9710299, Отдел ОМДК: (02)8739864,8 736422, Отдел АПФСИО: (02)9713299,Факс: (02)8705327,*

e-mail: rio\_sfo@abv.bg



**ДО**

**ДИРЕКТОРИТЕ**

**НА ОБРАЗОВАТЕЛНИ ИНСТИТУЦИИ**

**СОФИЙСКА ОБЛАСТ**

**ОТНОСНО:** *Указания за провеждане на допълнително обучение и на дейности в институциите в системата на предучиаищното и училищното образование*

**УВАЖАЕМА ГОСПОЖО ДИРЕКТОР,**

**УВАЖАЕМИ ГОСПОДИН ДИРЕКТОР,**

Във връзка с постъпило в РУО София-регион писмо № 9105-184/29.05.2020 г. от г-н Красимир Вълчев – министър на образованието и науката, Ви уведомявам следното:

Във връзка с част от въведените на територията на Република България противоепидемични мерки, свързани с разпространението на вируса COVID-19 и с преустановения присъствен учебен процес в училищата, Министерството на образованието и науката предприе действия за създаване на организация за обучение на учениците от разстояние в електронна среда. Някои ученици не можаха да бъдат обхванати в такова обучение поради липса на технически условия — мобилни устройства и/или интернет свързаност, част от тях не можаха да бъдат ефективно включени в обучение в електронна среда, а друга част частично се обучаваха с учебни материали на хартиен носител. Така тези ученици натрупаха определени пропуски в усвояването на учебното съдържание по учебните предмети от училищния учебен план на съответното училище. Налице е риск от възникване на затруднения в обучението, които често са причина за преждевременно напускане на образователната система. С оглед наваксване на натрупаните пропуски и предотвратяване на риска от преждевременно напускане на образователната система чрез проект „Подкрепа за успех“ по Оперативна програма „Наука и образование за интелигентен растеж” 2014-2020 г. до края на учебната 2019-2020 година ще се осигурят възможности за включване в допълнително обучение по учебни предмети и на учениците, които по време на преустановените присъствени учебни часове в училище вследствие на въведените противоепидемични мерки в страната не са участвали в обучение от разстояние в електронна среда чрез използване на средствата на информационните и комуникационните технологии или частично са се обучавали с учебни материали на хартиен носител. За целта с Постановление № 100 на Министерския съвет от 21 май 2020 г. за изменение и допълнение на Наредбата за приобщаващото образование бяха приети допълнения в Наредбата, които регламентират нови разпоредби по отношение на допълнителното обучение за тези ученици.

С оглед на посоченото предлагаме на вниманието Ви съгласуваните с Миистерството на здравеопазването Указания за провеждане на допълнително обучение и на дейности в институциите в системата на предучилищното и училищното образование. Необходимо е директорите да организират и проведат **в периода от 01 юни до края на учебната 2019-2020 година** **ДОПЪЛНИТЕЛНО обучение по учебни предмети, което е с обща продължителност до 120 учебни часа** за всеки ученик по един или повече учебни предмети, като насърчите включването в него на всички ученици, които не са участвали в обучение от разстояние в електронна среда чрез използване на средствата на информационните и комуникационните технологии, или които частично са се обучавали с учебни материали на хартиен носител. Това ще спомогне за преодоляване на затрудненията в обучението и ще подкрепи продължаването на образованието на учениците, които са поставени в риск от преждевременно напускане на образователната система поради неусвоеното учебно съдържание вследствие на преустановения присъствен учебен процес по време на извънредното положение в страната. Също така училищата трябва да създадат организация за провеждане на занимания по интереси - финансирани със средства от държавния бюджет и финансирани със средства по проект „Подкрепа за успех“ по ОП НОИР.

**ПРИЛОЖЕНИЕ:** *Указания за организиране и провеждане на присъствено обучение и дейности в институции в системата на предучилищното и училищното образование*

**С уважение,**

